CELEX: 32013R0591
Language: bg
Date: 2013-05-29
Title: Регламент (ЕС) № 591/2013 на Съвета от 29 май 2013 година относно разпределянето на възможностите за риболов в съответствие с протокола за определяне на възможностите за риболов и на финансовото участие, предвидени в споразумението между Европейския съюз и Република Кот д’Ивоар (2013—2018 г.)

22.6.2013   
            
            
               BG
            
            
               Официален вестник на Европейския съюз
            
            
               L 170/21
            
         РЕГЛАМЕНТ (ЕС) № 591/2013 НА СЪВЕТА
   от 29 май 2013 година
   относно разпределянето на възможностите за риболов в съответствие с протокола за определяне на възможностите за риболов и на финансовото участие, предвидени в споразумението между Европейския съюз и Република Кот д’Ивоар (2013—2018 г.)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43, параграф 3 от него,
   като взе предвид предложението на Европейската комисия,
   като има предвид, че:
   
               (1)
            
            
               На 17 март 2008 г. Съветът прие Регламент (ЕО) № 242/2008 относно сключването на Споразумението за партньорство в областта на рибарството между Европейската общност, от една страна, и Република Кот д’Ивоар, от друга страна (1) (наричано по-долу „споразумение за партньорство“).
            
         
               (2)
            
            
               На 9 януари 2013 г. беше парафиран нов протокол към Споразумението за партньорство (наричан по-долу „нов протокол“). Новият протокол предоставя на корабите на Съюза възможности за риболов във водите, над които Република Кот д’Ивоар упражнява своя суверенитет или юрисдикция в областта на рибарството.
            
         
               (3)
            
            
               На 29 май 2013 г. Съветът прие Решение 2013/303/ЕС (2) относно подписването и временното прилагане на новия протокол.
            
         
               (4)
            
            
               Следва да се определи методът за разпределяне на възможностите за риболов между държавите членки за срока на прилагане на новия протокол.
            
         
               (5)
            
            
               Съгласно член 10, параграф 1 от Регламент (ЕО) № 1006/2008 на Съвета от 29 септември 2008 г. относно разрешения за риболовни дейности на риболовните кораби на Общността извън водите на Общността и достъпа на кораби на трети държави до водите на Общността (3), ако се установи, че разрешения за риболовни дейности и възможностите за риболов, предоставени на Съюза със споразумението, не са използвани напълно, Комисията уведомява съответните държави членки. Липсата на отговор в рамките на срока, който ще определи Съветът, се счита за потвърждение, че корабите на съответната държава членка не използват напълно възможностите си за риболов в дадения период. Посоченият краен срок следва да бъде определен.
            
         
               (6)
            
            
               С цел да се осигури продължаване на риболовните дейности на корабите на Съюза в новия протокол се предвижда временното му прилагане, считано от 1 юли 2013 г. Настоящият регламент следва да се прилага от същата дата,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   Възможностите за риболов, определени с протокола за определяне на възможностите за риболов и на финансовото участие, предвидени в споразумението между Европейския съюз и Република Кот д’Ивоар (2013—2018 г.) (наричан по-долу „нов протокол“), се разпределят между държавите членки, както следва:
   
               Вид кораб
            
            
               Държава членка
            
            
               Възможности за риболов
            
         
               Сейнери с дълбоко замразяване за улов на риба тон
            
            
               Испания
            
            
               16
            
         
                
            
            
               Франция
            
            
               12
            
         
               Кораби с повърхностни парагади
            
            
               Испания
            
            
               7
            
         
                
            
            
               Португалия
            
            
               3
            
         2.   Регламент (ЕО) № 1006/2008 се прилага, без да се засяга споразумението за партньорство.
   3.   Ако заявленията за разрешения за риболов от посочените в параграф 1 държави членки не използват всички възможности за риболов, определени в новия протокол, Комисията разглежда заявленията за разрешения за риболов от всяка друга държава членка съгласно член 10 от Регламент (ЕО) № 1006/2008.
   4.   Посоченият в член 10, параграф 1 от Регламент (ЕО) № 1006/2008 срок, в който държавите членки трябва да потвърдят, че не изчерпват всички възможности за риболов, предоставени им по силата на споразумението, се определя на десет работни дни, считано от датата, на която Комисията ги информира, че възможностите за риболов не са напълно изчерпани.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
   Той се прилага от 1 юли 2013 година.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 май 2013 година.
      
         
            За Съвета
         
         
            Председател
         
         R. BRUTON
      
   
   
      (1)  ОВ L 75, 18.3.2008 г., стр. 51.
   
      (2)  Вж. стр. 1 от настоящия брой на Официален вестник.
   
      (3)  ОВ L 286, 29.10.2008 г., стр. 33.